Til Tjenestemannsorganisasjonene MED
Fra Fakultetsdirektøren

|  |  |
| --- | --- |
| **Sakstype:** | **Drøfting** |
| **U. offentlighet** | **Nei** |
| **Møtesaksnr.:** |  |
| **Møtedato:** | **05. juni 2023** |
| **Notatdato:** | **26. mai 2023** |
| **Saksansvarlig:** | **Astrid Aksnessæther** |
| **Saksbehandler:** | **Thoril Kristiansen** |

**Endring i avdelingsstruktur for Ortopedisk klinikk, opprettelse av avdelingen Diakonhjemmet forskning og undervisning -drøftingssak**

**Bakgrunn**

Institutt for klinisk medisin (Klinmed) er organisatorisk delt inn i underliggende klinikker. Se vedlagt for organisasjonskart. Ortopedisk klinikk (OPK) består per i dag av to avdelinger; Ortopedisk avdeling Rikshospitalet og Ortopedisk avdeling Ullevål. Det er flere UiO-ansatte ved OPK som fysisk er lokalisert på Diakonhjemmet sykehus. Frem til nå har disse organisatorisk ligget under Ortopedisk avdeling Ullevål i Klinmeds struktur, men har en annen fagportefølje som primært er revmatologi, sekundært også ansvar for praksisplasser i studiet (se under). Revma-gruppen er svært forskningsaktiv med store prosjekter som dels er forankret på UiO, og som vil kunne tydeliggjøres med en endring i avdelingsstruktur innen OPK.

I forbindelse med økt volum av undervisning og praksis på Diakonhjemmet vil det være nødvendig å øke antall UiO-tilsatte med en kombinert stilling som professor II/ førsteamanuensis 20 % stilling og to universitetslektorer i 10 % stilling. Det samlede antallet UiO-ansatte som er fysisk lokalisert på Diakonhjemmet vil på sikt være 4 professor II/førsteamanuensis 20 % og 2 universitetslektorer i 10% stilling.

For å kunne håndtere forskning inkl. prosjektøkonomi, personalsaker og lignende lokalt, anses det som hensiktsmessig at Diakonhjemmet formelt blir en egen avdelingsenhet under Ortopedisk klinikk, Klinmed. Espen Haavardsholm er tiltenkt å inneha rollen som avdelingsleder ved enheten innenfor rammene av hans UiO-stilling som professor II. Haavardsholm har også en lederrolle i sin hovedstilling ved Diakonhjemmet sykehus.

Klinmed ønsker opprettelse av følgende avdeling: Diakonhjemmet forskning og undervisning. Lokalt organisasjonskart for Ortopedisk klinikk etter endringen:

Endringen vil ikke medføre endring i fysisk arbeidssted for de ansatte det gjelder. Klinmed anser dette for å være en mindre organisasjonsendring.

Fakultetsadministrasjonen har lagt frem saken for OPA og avklart at dette er en drøftingssak. Endringen innebærer ikke omdisponering av ansatte, endring av arbeidsoppgaver eller bortfall av oppgaver.

**Hva er målet med å ta saken opp i IDF-møtet?**

* Drøfte det foreslåtte løsningen

**Videre fremdrift**

De ansatte det gjelder er informert om saken. Formell opprettelse av kostnadssted og organisasjonsenhet gjenstår, samt utsending av formelt informasjonsbrev til de ansatte med informasjon om endring av avdeling og nærmeste leder.

Vedlegg:

* Organisasjonskart Klinmed